
7.PIELIKUMS
atklāta konkursa “Apkures kokskaidu granulu piegāde Līvānu novada pašvaldības iestādēm”, 
identifikācijas Nr. LNP 2026/42, nolikumam

LĪGUMA PROJEKTS
Līguma sagatavošanas vieta – Līvāni, Latvija.
Līguma parakstīšanas datums – pēdējā pievienotā droša elektroniskā paraksta un tā laika zīmoga datums.
[bookmark: _Hlk217156109]Līvānu novada pašvaldība, reģistrācijas Nr. 90000065595, juridiskā adrese: Rīgas iela 77, Līvāni, Līvānu novads, LV-5316, (turpmāk - Pasūtītājs), tās _______________ personā, kurš/-a darbojas uz Pašvaldību likuma un Līvānu novada pašvaldības nolikuma pamata, no vienas puses, un
_____________, reģistrācijas Nr.___________, juridiskā adrese:_______________, (turpmāk – Izpildītājs), tās __________________ personā, kurš/-a darbojas uz ________ pamata, no otras puses, abi kopā turpmāk saukti Puses, bet katrs atsevišķi Puse,
pamatojoties uz atklātā konkursa “Apkures kokskaidu granulu piegāde Līvānu novada pašvaldības iestādēm”, identifikācijas Nr. LNP 2026/42 (turpmāk-Iepirkums), rezultātiem parakstīja sekojošu līgumu, turpmāk – Līgums:
1. LĪGUMA PRIEKŠMETS 
1.1. Izpildītājs apņemas pārdot un piegādāt Pasūtītājam un Pasūtītājs apņemas nopirkt un pieņemt no Izpildītāja, saskaņā ar Pasūtītāja Tehnisko specifikāciju (Līguma 1.pielikums), Izpildītāja iesniegto Tehnisko piedāvājumu (Līguma 2. pielikums) un Finanšu piedāvājumu (Līguma 3. pielikums), apkures kokskaidu granulas (turpmāk – Prece). 
1.2. Prece tiek piegādāta sekojošām Pasūtītāja iestādēm:
1.2.1. Rožupes pagasta pārvalde, adrese: Skolas iela 2, Rožupe, Rožupes pagasts, Līvānu novads, LV-5327; 
1.2.2. Sociālās aprūpes centrs „Rožlejas”, adrese: Draudzības laukums 1, Rožupe, Rožupes pagasts, Līvānu novads, LV-5327;
1.2.3. Jersikas pamatskola, adrese: Skolas iela 2, Jersika, Jersikas pagasts, Līvānu novads, LV-5315;
1.2.4. Turku saieta nams, adrese: „Saieta nams Turki”, Turki, Turku pagasts, Līvānu novads, LV-5312.
1.2.5. Jersikas pagasta pārvalde - Liepu iela 5, Upenieki, Jersikas pagasts, Līvānu novads, LV-5315. 
1.3. Izpildītājs apliecina, ka viņa piegādātā Prece atbilst vispārējiem standartiem un normatīvajiem aktiem un Pasūtītāja veiktajam Iepirkumam.
1.4. Preču piegādes apjoms ir noteikts Līguma 1.pielikumā. Pasūtītājs objektīvu apstākļu dēļ Līguma darbības laikā var samazināt vai palielināt Līguma 1.pielikumā norādīto Preču piegādes apjomu. 
1.5. Izpildītājam Līguma izpildes laikā netiek nodrošināts vai jebkādā veidā garantēts noteikts Preču piegāžu daudzums vai vērtība.
2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir __________ EUR (_________ euro, _ centi) bez pievienotās vērtības nodokļa (PVN) (turpmāk – Līguma summa). 
2.2. Preces cena ir noteikta Līguma 3. pielikumā. 
2.3. Līguma kopējā summā ir ietvertas visas izmaksas, kas saistītas ar Preču iepakojumu, visiem transporta izdevumiem, piegādi, Preces iekraušanas un izkraušanas izmaksām, nodokļiem (izņemot PVN). 
2.4. Pasūtītājam nav pienākums iztērēt visu Līguma kopējo summu.
2.5. Izpildītājs par katru veikto Preces piegādi iesniedz strukturētu E-rēķinu, kas atbilst Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”, apmaksai Izpildītājs nosūta uz Pasūtītāja e–adresi: EREKINS@90000065595, kā arī pievieno klāt rēķinu PDF formātā.
2.6. Līguma 2.5. punktā norādītajā e-rēķinā Izpildītājam obligāti jānorāda Līguma reģistrācijas numurs, Preces saņēmējas iestādes nosaukums, piegādāto preču apraksts (nosaukums, skaits, datums u.c.), atsauce uz Preču piegādes dokumentu.
2.7. Ja Izpildītājs iesniegs Līguma 2.5. un/vai 2.6. punkta prasībām neatbilstoši noformētu e-rēķinu, e-rēķins tiks uzskatīts par neidentificētu un netiks pieņemts apmaksai. Pasūtītājs 10 (desmit) darba dienu laikā no Līguma 2.5. punktā norādītā dokumenta saņemšanas dienas informē Izpildītāju par Līguma 2.5. un/vai 2.6. punktā norādītās prasības ievērošanu un korektu dokumentu iesniegšanu.
2.8. Pasūtītājs un Izpildītājs var vienoties, ka e-rēķins vienlaicīgi ir arī Preces saņemšanas faktu apliecinošs dokuments, ja Pasūtītājs 10 (desmit) darba dienu laikā no e-rēķina saņemšanas dienas neiesniedz pretenzijas Izpildītājam par e-rēķina saturu.
2.9. Pasūtītājs veic maksājumu par Preču piegādi 30 (trīsdesmit) kalendāro dienu laikā no Izpildītāja un Pasūtītāja akceptēta e-rēķina saņemšanas, veicot bankas pārskaitījumu uz Izpildītāja norādīto bankas kontu.
2.10. Par apmaksas dienu tiek uzskatīta diena, kad Pasūtītājs veicis apmaksu Izpildītāja norādītajā bankas kontā. 
3. LĪGUMA DARBĪBAS TERMIŅŠ 
3.1. Līgums stājas spēkā ar tā abpusējas parakstīšanas brīdi un ir spēkā līdz no tās izrietošo Pušu saistību pilnīgai izpildei.
3.2. Līguma termiņš ir 12 (divpadsmit) mēneši no tā abpusējas parakstīšanas dienas.

4. PREČU PIEGĀDES KĀRTĪBA 
4.1. Pasūtītāja pilnvarotā persona veic Preču piegādes pasūtījumu pa daļām, ņemot vērā Līguma 1.2.punktā norādīto Pasūtītāja iestāžu faktisko nepieciešamību, izmantojot Izpildītāja kontakttālruni [kontakttālrunis], vai ar e-pasta starpniecību: [e-pasts], pasūtījumā norādot nepieciešamo Preču daudzumu un piegādes adresi.
4.2. Izpildītāja pienākums ir pēc Pasūtītāja pilnvarotās personas pasūtījuma 15 (piecpadsmit) kalendāro dienu laikā piegādāt Pasūtītājam Preces uz pasūtījumā norādīto adresi Līgumā noteiktajā kārtībā un termiņos. 
4.3. Izpildītājs ne vēlāk kā 1 (vienu) kalendāro dienu pirms piegādes saskaņo ar Pasūtītāja pilnvaroto personu piegādes apjomus un plānoto piegādes laiku.
4.4. Izpildītājs piegādā Preces Pasūtītājam ar savu transportu un uzņemas visus transportēšanas, Preces iekraušanas un izkraušanas izdevumus. 
4.5. Preču piegādes faktu Puses apliecina, parakstot Preču piegādes dokumentu (pavadzīmi). Ar Preču piegādes dokumenta parakstīšanu tiek apliecināta Preču nodošana no Izpildītāja puses un Preču pieņemšana no Pasūtītāja puses.
4.6. Preču apjoma atbilstību Preču piegādes dokumentā norādītajam ar savu parakstu uz Preču piegādes dokumenta apliecina Pasūtītāja pilnvarotā persona. Izpildītājs nodrošina un atbild par to, ka persona, kura Pasūtītāja vārdā pieņem Preces un paraksta Preču piegādes dokumentu, ir pienācīgi pilnvarota un tiesīga veikt attiecīgās darbības. 
4.7. Pasūtītājam, pieņemot Preces, ir pienākums pārbaudīt Preču daudzuma un redzamo bojājumu atbilstību pasūtījumam. Parakstot Preču piegādes dokumentu, Pasūtītājs apliecina Preču daudzuma atbilstību.
4.8. Pasūtītājam ir tiesības 3 (trīs) mēnešu laikā no Preču pieņemšanas dienas rakstveidā izvirzīt Izpildītājam pretenzijas par Preču neatbilstību Līguma 1. pielikumā noteiktajiem kvalitātes standartiem, ja neatbilstība nav bijusi konstatējama Preču pieņemšanas brīdī.
4.9. Pasūtītājam ir tiesības Līguma 4.8. punktā noteiktajā termiņā, kā arī pirms pretenzijas izvirzīšanas vai tās izskatīšanas gaitā, paņemt Izpildītāja piegādāto Preču paraugus un nodot tos ekspertīzei akreditētā laboratorijā, lai noteiktu Preču atbilstību šī Līguma noteikumiem. Ja ekspertīzes rezultātā tiek konstatēta Preču neatbilstība Līguma prasībām, ar ekspertīzi saistītos izdevumus sedz Izpildītājs. Ja neatbilstība netiek konstatēta, ekspertīzes izdevumus sedz Pasūtītājs.
4.10. Abpusēji parakstīts Preču piegādes dokuments ir pamats strukturēta e-rēķina iesniegšanai.
4.11. Līdz Preču nodošanai Pasūtītājam visus ar Precēm saistītos riskus uzņemas Izpildītājs. 

5. PRECES KVALITĀTE
5.1. Izpildītājs garantē, ka piegādātā Prece būs augstas kvalitātes un atbilstoša Līguma noteikumiem, Līguma 1.pielikumam un Iepirkumā iesniegtajam piedāvājumam, kā arī visu to Latvijas Republikas spēkā esošo normatīvo aktu prasībām, kas uz to attiecas. Pasūtītājam ir tiesības 3 (trīs) mēnešu laikā no Preču pieņemšanas dienas veikt Preces kvalitātes atbilstības Iepirkuma piedāvājumam pārbaudi.
5.2. Piegādātā Prece atzīstama par kvalitatīvu, ja tā atbilst Līguma 1.pielikumam, Līguma noteikumiem un Latvijas Republikā spēkā esošajos normatīvajos aktos noteiktajām prasībām.  
5.3. Prece neatbilst Līguma noteikumiem, ja: 
5.3.1. tā neatbilst Līguma 1.pielikumam vai normatīvajos aktos noteiktajām prasībām, kā arī parasti izvirzāmām prasībām – tai nepiemīt īpašības un izpildījums, kāds parasti piemīt tāda paša veida precei un kādu Pasūtītājs var pamatoti gaidīt, ņemot vērā Preces raksturu un izvirzītās prasības; 
5.3.2. tā nav derīga mērķiem, kādi paredzēti normatīvtehniskajos dokumentos, bet, ja tādu nav, – mērķiem, kādiem tāda paša apraksta prece parasti tiek izmantota; 
5.3.3. tā nav derīga mērķiem, kuriem Pasūtītājam nepieciešama Prece;  
5.3.4. par to sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār un tāpēc Preci nav iespējams lietot paredzētajam nolūkam; 
5.3.5. tā nav iepakota, bet iepakojums ir nepieciešams, lai Prece saglabātu savas lietošanas īpašības. 
 
6. PIEGĀDĀTĀS PRECES TRŪKUMU NOVĒRŠANA
6.1. Gadījumā, ja Pasūtītājam rodas šaubas par Preces kvalitāti vai atbilstību Līguma 1. pielikumā noteiktajām prasībām, tad viņš ir tiesīgs piesaistīt neatkarīgu ekspertu granulu kvalitātes testa veikšanai. Gadījumā, ja tiek konstatēts, ka Preces kvalitāte neatbilst Līguma 1.pielikumā minētajām minimālajām kvalitātes prasībām, Izpildītājam ir pienākums  segt Pasūtītājam testēšanas laboratorijas/eksperta  pakalpojuma izmaksas, un nekavējoties, bet ne vēlāk kā 5 (piecu) darba dienu laikā aizvietot nekvalitatīvo Preces partiju ar atbilstošas kvalitātes Preci, kā arī segt Pasūtītājam visus zaudējumus, kuri Pasūtītājam būs radušies, izmantojot nekvalitatīvo Preci. Izpildītājs piekrīt, ka Pasūtītājs šajā punktā minētās testēšanas laboratorijas/eksperta pakalpojuma izmaksas un radušos zaudējumu apmērus var ieturēt ieskaita veidā no Izpildītājam izmaksājamām summām, par to rakstveidā informējot Izpildītāju. 
6.2. Pasūtītāja pilnvarotā persona, konstatējot saņemto Preču neatbilstību spēkā esošajiem tiesību aktiem un šajā Līgumā noteiktajām prasībām, nosūta Izpildītāja pilnvarotajai personai rakstisku pretenziju. 
6.3. Izpildītājs novērš piegādātās Preces trūkumus, apmainot pret jaunu Preci 5 (piecu) darba dienu laikā no pretenzijas saņemšanas. 
6.4. Ja Pasūtītājs nav izteicis pretenzijas 3 (trīs) mēnešu laikā pēc piegādes, uzskatāms, ka piegādātās Preces atbilst Līgumā noteiktajām prasībām. 
7. ĪPAŠUMA TIESĪBAS
7.1. [bookmark: _Hlk174527356]Īpašuma tiesības uz piegādātām Precēm tiek nodotas Pasūtītājam ar Pušu parakstītu Preču piegādes dokumentu.
7.2. Pasūtītājam īpašuma tiesības uz piegādāto Preci tiek saglabātas visā Līguma izpildes termiņā.
8. ATBILDĪBA
8.1. Ja Pasūtītājs neveic maksājumu Līgumā noteiktajā termiņā attiecībā uz neapstrīdēto rēķina summu, tad Izpildītājs ir tiesīgs piemērot līgumsodu 0,1 % (nulle komats viens procents) apmērā no kavētās un neapstrīdētās summas par katru kavējuma dienu, bet kopsummā ne vairāk kā 10 % (desmit procenti) no neveiktā, neapstrīdamā maksājuma.
8.2. Ja Izpildītājs neveic Preču piegādi Līgumā noteiktajā termiņā, Izpildītājs maksā Pasūtītājam līgumsodu 0,1 % (nulle komats, viens procents) apmērā no savlaicīgi nepiegādātās Preču summas par katru nokavēto dienu, bet ne vairāk kā 10 % (desmit procenti) no nepiegādāto Preču summas. 
8.3. Gadījumā, ja Izpildītājs neievēro Līgumā noteikto nekvalitatīvo Preču trūkumu novēršanas termiņu, Izpildītājs maksā Pasūtītājam līgumsodu 0,1 % (nulle komats, viens procents) apmērā no piegādāto nekvalitatīvo Preču vērtības par katru nekvalitatīvo Preču apmaiņas nokavēto dienu, bet ne vairāk kā 10 % (desmit procenti) no piegādāto nekvalitatīvo Preču summas.
8.4. Ja Izpildītājs nepilda/neievēro citas šajā Līguma nodaļā neminētās Līguma, Līguma pielikumos vai spēkā esošajos normatīvajos aktos noteiktās prasības vai saistības, tad Pasūtītājs ir tiesīgs piemērot līgumsodu 0,1 % (nulle komats viens procents) apmērā no Līguma kopējās summas par katru konstatēto gadījumu.
8.5. Ja Izpildītājs Līgumā noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam par Preces piegādi.
8.6. Līgumsoda samaksa neatbrīvo Puses no pienākuma pildīt Līgumā noteiktās saistības.
8.7. Līgumsodu kopējā vērtība nedrīkst pārsniegt 10 % (desmit procenti) no Līguma kopējās summas.
8.8. Puses sedz viena otrai tiešus zaudējumus, kas radušies Līguma nepienācīgas izpildes rezultātā. Prasītāja Pusei ir jāpierāda šādu apstākļu iestāšanās.
 
9. INFORMĀCIJAS IZMANTOŠANA
9.1. Visa informācija un dokumentācija, kuru Izpildītājs saņem no Pasūtītāja vai iegūst Līguma izpildes laikā, ir izmantojama tikai un vienīgi Līguma izpildes ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
9.2. Visa informācija un dokumentācija, kuru Pasūtītājs saņem no Izpildītāja vai iegūst Līguma izpildes laikā, ir izmantojama tikai un vienīgi Līguma izpildes ietvaros. Tās izmantošana citiem mērķiem ir pieļaujama vienīgi ar Piegādātāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.

10. APAKŠUZŅĒMĒJU UN PERSONĀLA NOMAIŅAS UN IESAISTES KĀRTĪBA
10.1. Izpildītājs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
10.2. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
10.3. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
10.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
10.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem (izņemot 42.panta otrajā daļas 8., 9.punktā minētajiem pretendentu izslēgšanas gadījumiem);
10.3.3. piedāvātais apakšuzņēmējs, kura sniedzamo pakalpojumu vērtība ir 10000,00 EUR no kopējās iepirkuma līguma vērtības, atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem; (izņemot 42.panta otrajā daļas 8., 9.punktā minētajiem pretendentu izslēgšanas iemesliem);
10.3.4. apakšuzņēmēja maiņas rezultātā tiktu izdarīti tādi grozījumi Izpildītāja iepirkuma iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai
11. PUŠU PILNVAROTĀS PERSONAS
11.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas: 
11.1.1. Pasūtītāja pilnvarotās personas (Līguma kontroles un administrēšanas jautājumos, t.sk. pieteikt pretenzijas par Līguma saistību pienācīgu neizpildi, iesniegt pretenzijas par e-rēķina saturu, risināt jautājumus, kas saistīti ar nekvalitatīvām vai bojātām Precēm, tai skaitā Preču apmaiņu pret atbilstošas kvalitātes Precēm, risināt citus organizatoriskus jautājumus, kas saistīti ar Līguma izpildi):
11.1.1.1. _____________________, tālr.: _____________, e-pasts: _____________________; 
11.1.2. Pasūtītāja pilnvarotās personas (pasūtīt Preci, t.sk. pieteikt un saskaņot Preču piegādes laiku, vienā pasūtījuma reizē piegādājamo Preču apjomu, parakstīt Preču piegādes dokumentus, risināt jautājumus, kas saistīti ar nekvalitatīvām vai bojātām Precēm, tai skaitā Preču apmaiņu pret atbilstošas kvalitātes Precēm):
11.1.2.1. Rožupes pagasta pārvaldē: _____________________, tālr.: _____________, e-pasts: _____________________; 
11.1.2.2. Sociālās aprūpes centrā “Rožlejas”:_____________________, tālr.: _____________, e-pasts: _____________________;
11.1.2.3. Jersikas pamatskolā:_____________________, tālr.: _____________, e-pasts: _____________________;
11.1.2.4. Turku saieta namā:_____________________, tālr.: _____________, e-pasts: _____________________.
11.1.2.5. Jersikas pagasta pārvaldē: __________________, tālr. _______________, e-pasts: _____________________.
11.1.3. Izpildītāja pilnvarotā persona: _____________________, tālr.: _____________, e-pasts: _____________________.
11.2. [bookmark: _GoBack]Pilnvarotajām personām nav tiesību veikt labojumus vai izdarīt grozījumu šajā Līgumā vai tā pielikumos. 
11.3. Pilnvarotās personas, kontaktējoties un veicot savstarpējo saraksti, izmanto šajā Līgumā minētos rekvizītus (tālruni, e-pastu). 
12. NEPĀRVARAMA VARA
12.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
12.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
12.3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski veikto Preču piegādi. Šajā  gadījumā neviena no Pusēm  nav tiesīga prasīt tādējādi radušos zaudējumu atlīdzību.  

13. LĪGUMA GROZĪJUMI UN ATKĀPŠANĀS NO LĪGUMA IZPILDES
13.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
13.2. Līgums var tikt izbeigts pirms termiņa jebkurā brīdī, Pusēm par to rakstiski vienojoties, ja zūd nepieciešamība Līguma pilnīgai vai atlikušai izpildei.
13.3. Līgums tiek izbeigts pirms termiņa, ja tiek iztērēta visa Līguma summa.
13.4. Līguma izpildes termiņš saskaņā ar Publisko iepirkumu likuma 61.panta trešās daļas 1.punktu var tikt pagarināts līdz 12 (divpadsmit) mēnešiem, ja kavējas jauna iepirkuma līguma par Preču piegādi parakstīšana un Līguma kopējā summa nav iztērēta.
13.5. Gadījumā, ja Līguma 2.1.punktā norādītā Līguma summa tiek izlietota līdz Līguma 3.2.punktā norādītajam termiņam un kavējas jauna iepirkuma līguma par Preču piegādi parakstīšana tad Pusēm rakstiski vienojoties ir tiesības palielināt Līguma summu par 30% (trīsdesmit procentiem).
13.6. Līguma darbības laikā Pasūtītājs ir tiesīgs papildināt Pasūtītāja iestāžu sarakstu, kurām ir nepieciešama Preču piegāde, grozot Līguma 1.2.punktu. 
13.7. Jebkurai Pusei ir tiesības vienpusēji atkāpties no Līguma izpildes, rakstveidā brīdinot par to otru Pusi 60 (sešdesmit) dienas iepriekš un neatlīdzinot tai jebkāda veida zaudējumus.
13.8. Izpildītājam ir tiesības vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot tam jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus un kavējums ir vismaz 10 (desmit) kalendārās dienas. Ja iepriekš minētajā brīdinājuma termiņā Pasūtītājs veic Līgumā noteikto maksājumu, tad Izpildītāja vienpusēja atkāpšanās tiek izbeigta un abas Puses turpina Līguma izpildi. Par nepamatotu iemeslu nav uzskatāms gadījums, kad Izpildītāja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
13.9. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Izpildītāju 10 (desmit) darba dienas iepriekš un neatlīdzinot tam jebkāda veida zaudējumus sekojošos gadījumos:
13.9.1. Izpildītājs vairāk kā par 5 (piecām) kalendāra dienām kavē Līguma 4.2.punktā noteikto Preces piegādes termiņu;
13.9.2. Izpildītājs Līgumā noteiktajos termiņos nav izpildījis kādas savas saistības saskaņā ar Līgumu, vai neievēro Līguma 1.pielikumā noteiktās prasības, vai nespēj veikt Preces piegādi Līgumā noteiktajos termiņos – ar nosacījumu, ka Izpildītājs 5 (piecu) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu;  
13.9.3. Izpildītājs Preču piegādē pārkāpj spēkā esošos normatīvos aktus;
13.9.4. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
13.9.5. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
13.9.6. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
13.10. Ja notiek atkāpšanās no Līguma izpildes 13.9.1.-13.9.3.apakšpunktos noteiktajos gadījumos, Pasūtītājs ir tiesīgs pieprasīt Izpildītājam maksāt līgumsodu 10% (desmit procentu) apmērā no Līguma summas.

14. STRĪDU IZSKATĪŠANA
14.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
14.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.

15. INFORMĀCIJAS APRITE
15.1. Visas informācijas un dokumentācijas, kas nepieciešama Līguma saistību izpildes nodrošināšanai un kontrolei, apriti starp Pasūtītāju un Izpildītāju nodrošina Līgumā noteiktās pilnvarotās personas atbilstoši to piekritībai.
15.2. Informācijas un dokumentācijas aprite notiek, izmantojot e-pastu vai pastu. Ja informācijas aprite notiek mutiski klātienē vai telefoniski, tad papildus informācija tiek sūtīta pa e-pastu vai pastu.
15.3. Informācija vai dokuments, kas sūtīts pa e-pastu, uzskatāms par paziņotu otrajā darba dienā pēc tā nosūtīšanas.
15.4. Dokuments, kas sūtīts kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.
16. FIZISKO PERSONU DATU AIZSARDZĪBA
16.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
16.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
16.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
16.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
16.5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, ar kurām Pasūtītājs sadarbojas šī Līguma darbības nodrošināšanai.
16.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma darbības  nodrošināšanai.
17. CITI NOTEIKUMI
17.1. Ja kāds no Līguma noteikumiem zaudē spēku tiesību aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem tiesību aktiem. 
17.2. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināmas būtiskas informācijas izmaiņas, tad tā nekavējoties, ne vēlāk kā 5 (piecu) darba dienu laikā, rakstiski informē par to otru Pusi.
17.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējiem. Izpildītājs brīdina Pasūtītāju par šādu apstākļu iestāšanos vienu mēnesi iepriekš. 
17.4. Puses nav tiesīgas nodot savas tiesības, kas saistītas ar šo Līgumu un izriet no tā, trešajai personai. 
17.5. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
18. LĪGUMA PIELIKUMI
18.1. Līgumam ir sekojoši pielikumi: 
18.1.1. 1.pielikums – tehniskā specifikācija;
18.1.2. 2.pielikums – tehniskais piedāvājums;
18.1.3. 3.pielikums – finanšu piedāvājums.
18.2. Līguma pielikumi ir neatņemamas Līguma sastāvdaļas.

19. PUŠU REKVIZĪTI UN PARAKSTI


DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



